भारतीय सिनेमा के सौ वर्ष
1913 से 1929 तक भारतीय सिनेमा में मूक फिल्मों की ही प्रधानता रही पर 1930 के आसपास चलचित्रों में ध्वनि के समावेश करने का तकनीक विकसित हो जाने से सवाक् (बोलती) फिल्में बनने लगीं। आलम आरा भारत की पहली सवाक् फिल्म थी जो कि सन् 1931 में प्रदर्शित हुई।
समानान्तर सिनेमा
अडूर गोपालकृष्णन ने १९७२ में अपनी पहली फीचर फिल्म 'स्वयंवरम' के साथ मलयालम सिनेमा में भारतीय नयी धारा (इंडियन न्यू वेव) का विस्तार किया। भारतीय सिनेमा के स्वर्ण युग के लंबे समय बाद मलयालम सिनेमा ने १९८० के दशक और १९९० के दशक की शुरुआत में अपने 'स्वर्ण युग' का अनुभव किया। इस समय सबसे प्रशंसित भारतीय फिल्म निर्माताओं में से कुछ मलयालम उद्योग से थे - अडूर गोपालकृष्णन, केपी कुमारन, जी अरविंदन, जॉन अब्राहम, पद्मराजन, भारतन, टी वी चंद्रन और शाजी एन करुण। गोपालकृष्णन, जिन्हें अक्सर सत्यजीत रे का आध्यात्मिक उत्तराधिकारी माना जाता है, इस अवधि के दौरान अपनी कुछ सबसे प्रशंसित फिल्मों का निर्देशन किया - एलिप्पाथयम (१९८१), जिसने लंदन फिल्म महोत्सव में सदरलैंड ट्रॉफी जीता , साथ ही मथिलुकल (१९८९), जिसने वेनिस फिल्म उत्सव में प्रमुख पुरस्कार जीते। शाजी एन करुण की पहली फ़िल्म पिरावि (१९८९) ने कान फिल्म समारोह में कैमरा डी'ओर (१९८९) जीता, जबकि उनकी दूसरी फिल्म 'स्वाहम' (१९९४) कान फिल्म समारोह (१९९४) में पाल्मे डी'ओर प्रतियोगिता में थी। उनकी तीसरी फिल्म 'वानप्रस्थम' (१९९९) को भी कान फिल्म समारोह में चुना गया, जिससे वे ऐसे एकमात्र भारतीय फिल्म निर्माता बन गये जो लगातार तीन फिल्मों को कान फ़िल्मोत्सव में ले जा सके। बालाचंदर, सीवी श्रीधर, जे महेंद्रन, बालू महेंद्र, पी भारतीराजा, मणिरत्नम, कमल हासन, बाला, सेल्वराघवन, मिस्किन, वेट्रिमारन और राम ने तमिल सिनेमा के लिए वैसा ही काम किया है। तेलुगू में व्यावसायिक सिनेमा के वर्चस्व के दौरान पट्टाभिरामी रेड्डी, केएनटी शास्त्री, बी नरसिंह राव और अक्किनेनी कुटुम्बा राव ने अंतरराष्ट्रीय पहचान के लिए तेलुगु समानांतर सिनेमा का नेतृत्व किया।